Všeobecne záväzné nariadenie obce Veľké Kosihy   
č. 1/2020   
(Dodatok k všeobecne záväznému nariadeniu č. 4/2018)

Ktorým sa mení a dopĺňa Všeobecne záväzné nariadenie č. 4/2018 o podmienkach prideľovania a nájmu obecných bytov v obci Veľké Kosihy

Obecné zastupiteľstvo vo Veľkých Kosihách, v súlade s § 6 a 11 ods. 4 písm. g) zákona č. 369/1990 Zb. o obecnom zriadení v znení neskorších predpisov, sa uznieslo na tomto všeobecne záväznom nariadení:

**Čl. 1**

VZN č. 4/2018 o podmienkach prideľovania a nájmu obecných bytov v obci Veľké Kosihy a mení a dopĺňa takto:

V **§ 4 Podmienky nájmu obecných nájomných bytov**odsek 9) K termínu ukončenia nájmu je nájomca povinný byt uvoľniť a odovzdať ho správcovi v stave primeranom k dobe užívania, pričom nesie zodpovednosť za prípadné spôsobené škody. Ak sa pri odovzdávaní bytu zistia škody, ktoré prenajímateľ neodstránil nájomca má právo použiť finančnú zábezpeku na odstránenie zistených škôd.

V **§ 6 Rezervný fond, tvorba a použitie**   
odsek 3) Obec ako vlastník určuje týmto VZN rezervný fond vo výške 20 €/ mes. na náklady na obstaranie nájomných bytov v bytovom dome.

**§ 7 Záverečné ustanovenia** mení na **§ 7 Drobné opravy v byte súvisiace s jeho užívaním**1) Podľa občianskeho zákonníka 40/1962 Zb, § 687 odsek 2) Ak nájomná zmluva neurčuje inak, drobné opravy v byte súvisiace s jeho užívaním a náklady spojené s bežnou údržbou uhrádza nájomca. Pojem drobných opráv a nákladov spojených s bežnou údržbou bytu upravuje osobitný predpis.

2) Nájomca je povinný v prípade výskytu drobných opráv uvedených v prílohe č. 1 nariadenia vlády SR č. 87/1995 Z.z. (príloha 1 k VZN) ich odstrániť a uhradiť na vlastné náklady.

**§ 8 záverečné ustanovenia**

1. Toto VZN bolo schválené Obecným zastupiteľstvom vo Veľkých Kosihách dňa 15.12.2020
2. VZN nadobúda účinnosť dňom 1.1.2021.

V ostatných častiach VZN č. 4/2018 zo dňa 11.11.2018 ostáva nezmenené.

Vo Veľkých Kosihách, dňa 16.12.2020

Ing. Lajos Csóka

starosta obce

Vyvesené : 27.11.2020

Zvesené : 15.12.2020

Vyvesené po schválení : 16.12.2020